*****

ΚΑΝΟΝΙΣΜΟΣ (ΕΟΚ) αριθ. 3343/81 ΤΗΣ ΕΠΙΤΡΟΠΗΣ

της 24ης Νοεμβρίου 1981

περί αποκαταστάσεως της εφαρμογής των δασμών για ενδύματα, χειρόκτια και έτερα συμπληρώματα της ενδύσεως των δασμολογικών διακρίσεων 42.03 Α, Β ΙΙ, ΙΙΙ, και Γ, καταγωγής Ινδίας, δικαιούχου των προβλεπομένων από τον κανονισμό (ΕΟΚ) αριθ. 3322/80 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1980 περί καθορισμού πολυετούς σχεδίου γενικευμένων δασμολογικών προτιμήσεων και της εφαρμογής του κατά το έτος 1981 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 10,

τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαταστάσεως, στις κοινοτικές πράξεις, της ευρωπαϊκής λογιστικής μονάδας μετά την ECU (2),

Εκτιμώντας:

ότι, δυνάμει των άρθρων 1 και 9 του κανονισμού (ΕΟΚ) αριθ. 3322/80, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών· ότι, σύμφωνα με το άρθρο 10 παράγραφος 1 του εν λόγω κανονισμού, αμέσως μόλις επιτυγχάνονται αυτές οι καθ' εκαστον/μεμονωμένες οροφές σε κοινοτικό επίπεδο, η Επιτροπή, με δική της πρωτοβουλία ή κατόπιν αιτήσεως Κράτους μέλους, αποκαθιστά την εφαρμογή εισαγωγικών δασμών για τα εν λόγω προϊόντα·

ότι για τα ενδύματα, χειρόκτια και έτερα συμπληρώματα της ενδύσεως των δασμολογικών διακρίσεων 42.03 Α, Β ΙΙ, ΙΙΙ και Γ η καθ' εκαστον/μεμονωμένη οροφή διαμορφώνεται σε ύψος 3 800 000 ECU· ότι, κατά την ημερομηνία 13 Νοεμβρίου 1981, οι εισαγωγές των εν λόγω προϊόντων καταγωγής Ινδίας στην Κοινότητα ανέρχονται δια συμψηφισμού στο επίπεδο της εν λόγω οροφής· ότι το Ηνωμένο Βασίλειο ζητά την αποκατάσταση της εφαρμογής τελωνειακών δασμών· ότι είναι, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Ινδίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 28 Νοεμβρίου 1981 η ανασταλείσα, δυνάμει του κανονισμού (ΕΟΚ) αριθ. 3322/80 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ινδίας, στην Κοινότητα:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 42.03 // Ενδύματα και εξαρτήματα του ενδύματος εκ δέρματος φυσικού, τεχνητού ή ανεσχηματισμένου: // // Α. Ενδύματα // // Β. Χειρόκτια, συμπεριλαμβανομένων και των αδακτύλων τοιούτων των εχόντων υποδοχήν μόνον δια τον αντίχειρα: // // ΙΙ. Αθλητικά // // ΙΙΙ. Έτερα // // Γ. Έτερα συμπληρώματα της ενδύσεως // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 24 Νοεμβρίου 1981.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 354 της 29. 12. 1980, σ. 114.

(2) ΕΕ αριθ. L 345 της 20. 12. 1980, σ. 1.